《八咏楼与知府权纬联句 其七 对雪怀池文仲》
明代·李昱

岁莫俄惊十日冻，天风吹雪满江南。穷阴积数花应六，丰岁标祥白已三。

出土麦苗还自秀，傍岩梅蕊为谁含。此时安得池徵士，茗椀新诗夜剧谈。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。